Simona Halep o va înfrunta pe spaniola Paula Badosa, locul 73 WTA, în primul tur al Miami Open, conform tragerii la sorţi care a avut duminică. Turneul de la Miami, de categorie WTA 1000, este primul pentru Halep după ce românca a absentat din circuit din august 2022.
Halep şi Badosa au mai fost adversare de două ori, la Wimbledon şi la Madrid, în 2022. În ambele meciuri s-a impus românca.
Dacă va trece de Badosa, Simona Halep o va întâlni apoi pe belarusa Arina Sabalenka, locul 2 WTA, care joacă direct în turul doi.
Partida dintre Simona Halep și Paula Badosa va avea loc marți sau miercuri, după ora 20.00, ora partidei urmând a fi anunțată de organizatori.
Până atunci, Simona Halep a postat pe Instagram o imagine "dulce", răsfățându-se cu o porție generoasă de înghețată, după cum se vede în fotografia de mai jos.
După cum a lăsat de înțeles prin postarea respectivă, Simona o are alături pe buna sa prietenă Georgiana Herda, pe care o cunoșate încă de pe băncile școlii, care a însoțit-o deseori în vacanțe sau chiar la turnee.